Diari Oficial de la Generalitat Valenciana


Sumari del DOGV 4919, del 07-01-2005 (2004/13130)

RESOLUCIÓ de 25 de novembre de 2004, del director general d'Ordenació, Avaluació i Investigació Sanitària, de la Conselleria de Sanitat, per la qual es renova l'acreditació per a l'activitat d'extracció de teixit ossi i tendinós de donants vius a la Clínica de Benidorm.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4919

Data del DOGV
:   07-01-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/13781


Data del document
:   25-11-2004

Organisme emissor
:   Conselleria de Sanitat

Tipus de document
:   Resolució

Descriptors 

:   * Benidorm
    * establiment hospitalari
    * trasplantament d'òrgans

RESOLUCIÓ de 25 de novembre de 2004, del director general d'Ordenació, Avaluació i Investigació Sanitària, de la Conselleria de Sanitat, per la qual es renova l'acreditació per a l'activitat d'extracció de teixit ossi i tendinós de donants vius a la Clínica de Benidorm. [2004/Q13622]
  
La Clínica de Benidorm, obtingué acreditació per a efectuar extracció de teixit ossi i tendinós de donants vius mitjançant la Resolució del secretari general de la Conselleria de Sanitat, de 10 de març de 1988.
  
La directora mèdica de l'Hospital Clínica de Benidorm, en representació del centre mèdic Salus Baleares, SL, com a titular de l'Hospital Clínica de Benidorm, presentà una sol·licitud de renovació d'acreditació per a fer extracció de teixit ossi i tendinós de donants vius de l'Hospital Clínica de Benidorm, amb data 29 de juliol de 2004.
  
La Secretaria Autonòmica per a l'Agència Valenciana de la Salut i la Direcció del Programa de Trasplantaments de la Comunitat Valenciana emeten informe favorable sobre la renovació sol·licitada.
  
Fonaments jurídics
  
1. La Direcció General d'Ordenació, Avaluació i Investigació Sanitària, de la Conselleria de Sanitat, és competent segons que disposen l'Orde d'11 de desembre de 1992, de la Conselleria de Sanitat i Consum, sobre acreditació de centres sanitaris per a la pràctica d'activitat d'extracció i trasplantament d'òrgans i teixits, el Decret 27/1987, de 30 de març sobre autorització de Centres, Servicis i Establiments Sanitaris, i el Decret 116/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Sanitat.
  
2. Es complix el que establix el Reial Decret 2.070/1999, de 30 de desembre, pel qual es regulen les activitats d'obtenció i utilització clínica d'òrgans humans i la coordinació territorial en matèria de donació i trasplantament d'òrgans i teixits i s'ha complit el que establix l'Orde d'11 de desembre de 1992, de la Conselleria de Sanitat i Consum.
  
Vistos els antecedents de fet, els preceptes legals citats i els altres que hi siguen aplicables, resolc:
  
Renovar l'acreditació per a l'activitat d'extracció de teixit ossi i tendinós de donants vius a l'Hospital Clínica de Benidorm. Esta acreditació és vàlida per un període de cinc anys, a partir de la data de la present resolució.
  
L'acreditació pot ser revocada en qualsevol moment, si s'alteren o incomplixen els requisits i les consideracions que l'han feta possible.
  
Per a l'activitat que s'acredita, el centre queda sotmés a la inspecció i control del Servici de Trasplantaments de la Comunitat Valenciana, adscrit a la Direcció General per a la Prestació Assistencial de la Conselleria de Sanitat.
  
Que es notifique esta resolució a les persones interessades, amb l'advertiment que no exhaurix la via administrativa i que hi poden interposar un recurs d'alçada davant del conseller de Sanitat en el termini d'un mes comptador des de l'endemà de la data de notificació.
  
València, 25 de novembre de 2004.- El director general d'Ordenació, Avaluació i Investigació Sanitària: Juan Alfonso Bataller Vicent.